CELEX: 32005R0341
Language: mt
Date: 2005-02-25 00:00:00
Title: Regolament tal-Kummissjoni (KE) Nru 341/2005 tal- 25 ta' Frar 2005 li jemenda r-Regolamenti (KE) Nru 1432/94 u (KE) Nru 1458/2003 fir-rigward tal-kwantità massima li għaliha għandhom jirrelataw l-applikazzjonijiet għal-liċenzja tal-importazzjoni tal-laħam tal-majjal

88                 MT             Il-Ġurnal Uffiċjali ta’ l-Unjoni Ewropea                  24.12.2008

32005R0341

L 53/28                       IL-ĠURNAL UFFIĊJALI TA’ L-UNJONI EWROPEA                        26.2.2005

                  REGOLAMENT TAL-KUMMISSJONI (KE) Nru 341/2005

                                         tal-25 ta' Frar 2005

     li jemenda r-Regolamenti (KE) Nru 1432/94 u (KE) Nru 1458/2003 fir-rigward tal-
    kwantità massima li għaliha għandhom jirrelataw l-applikazzjonijiet għal-liċenzja tal-
                             importazzjoni tal-laħam tal-majjal

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2759/75 tad-29 ta' Ottubru 1975
dwar l-organizzazzjoni komuni tas-suq tal-laħam tal-majjal1, u b'mod partikolari l-
Artikolu 11(1) tiegħu,

Wara li kkunsidrat ir-Regolament tal-Kunsill (KE) Nru 774/94 tad-29 ta' Marzu 1994 li jiftaħ
u jipprovdi għall-amministrazzjoni ta' ċerti kwoti tariffarji Komunitarji għal-laħam taċ-ċanga
ta' kwalità għolja u għal-laħam tal-majjal, il-laħam tat-tjur, il-qamħ u l-maħlut, u tipi ta'
nuħħala, il-frak iebes u fdalijiet oħra2, u b'mod partikolari l-Artikolu 7 tiegħu,

Wara li kkunsidrat ir-Regolament tal-Kunsill (KE) Nru 1095/96 tat-18 ta' Ġunju 1996 dwar l-
implimentazzjoni tal-konċessjonijiet dikjarati fl-iskeda CXL imfassla bħala riżultat tal-
konklużjoni tan-negozjati tal-GATT XXIV.63, u b'mod partikulari l-Artikolu 1 tiegħu,

Billi:

(1)        Ir-Regolament tal-Kummissijoni (KE) Nru 1432/94 tat-22 ta’ Ġunju 1994 li
          jistabbilixxi regoli dettaljati għall-applikazzjoni tal-arranġamenti tal-importazzjoni fis-
          settur tal-laħam tal-majjal li hemm provvediment dwarhom fir-Regolament tal-Kunsill
          (KE) Nru 774/94 li jiftaħ u jipprovdi għall-amministrazzjoni ta' ċerti tariffi ta' kwoti
          tal-Komunità għal-laħam tal-majjal u ċerti prodotti agrikoli oħra4, u r-Regolament tal-
          Kummissjoni (KE) Nru 1458/2003 tat-18 ta’ Awwissu 2003 li jiftah u jipprovdi għall-

1
        ĠU L 282, 1.11.1975, p. 1. Ir-Regolament kif emendat l-aħħar bir-Regolament (KE) Nru 1365/2000
(ĠU L 156, 29.6.2000, p. 5).
2
        ĠU L 91, 8.4.1994, p. 1. Ir-Regolament kif emendat bir-Regolament tal-Kummissjoni (KE) Nru
2198/95 (ĠU L 221, 19.9.1995, p. 3).
3
        ĠU L 146, 20.6.1996, p. 1.
4
        ĠU L 156, 23.6.1994, p. 14. Ir-Regolament kif emendat l-aħħar bir-Regolament (KE) Nru 2083/2004
(ĠU L 360, 7.12.2004, p. 12).
 ---pagebreak--- 24.12.2008      MT              Il-Ġurnal Uffiċjali ta’ l-Unjoni Ewropea                         89

       amministrazzjoni ta’ kwota tariffarja fis-settur tal-laħam tal-majjal5, fetħu kwoti tal-
       importazzjoni għal-laħam tal-majjal u stipulaw kundizzjonijiet preċiżi għall-aċċess
       tan-negozjanti għal dawk il-kwoti.

(2)     F'dawn l-aħħar snin iż-żewġ kwoti tal-importazzjoni ftit li xejn intużaw, u l-iffissar ta'
       kwantità massima relattivament baxxa li għaliha għandha tirreferi applikazzjoni għal
       liċenzja għandu mnejn kien fattur ta’ tgerrix. Sabiex jitħaffef il-kummerċ tal-laħam
       tal-majjal taħt dawk iż-żewġ kwoti tal-importazzjoni, jeħtieġ li dik il-kwantità
       massima tiżdied.

(3)     Għaldaqstant, ir-Regolamenti (KE) Nru 1432/94 u (KE) Nru 1458/2003 għandhom
       jiġu emendati skont dan.

(4)     Il-miżuri pprovduti f’dan ir-Regolament huma konformi mal-opinjoni tal-Kumitat
       għall-ġestjoni tal-laħam tal-majjal,

ADOTTAT DAN IR-REGOLAMENT:

                                             Artikolu 1

Fl-Artikolu 3(b) tar-Regolament (KE) Nru 1432/94, ir-rata ta’ "10 %" tinbidel bi "20 %".

                                             Artikolu 2

Fl-Artikolu 4(b) tar-Regolament (KE) Nru 1458/2003, ir-rata ta’ "10 %" tinbidel bi "20 %".

                                             Artikolu 3

Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.

Għandu japplika għall-applikazzjonijiet għal liċenzji li jitressqu mill-1 ta' Marzu 2005 'l
quddiem.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 25 ta' Frar 2005.
Għall-Kummissjoni

Mariann FISCHER BOEL

Membru tal-Kummissjoni

5
       ĠU L 208, 19.8.2003, p. 3. Ir-Regolament kif emendat bir-Regolament (KE) Nru 2083/2004.